title: Neuvoston täytäntöönpanoasetus (EU) 2021/1188, annettu 19 päivänä heinäkuuta 2021, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2021/138 kumoamisesta

text:
                  20.7.2021

                  FI

                  Euroopan unionin virallinen lehti

                  L 258/14

         NEUVOSTON TÄYTÄNTÖÖNPANOASETUS (EU) 2021/1188,
         annettu 19 päivänä heinäkuuta 2021,
         tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2021/138 kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001 (1) ja erityisesti sen 2 artiklan 3 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 5 päivänä helmikuuta 2021 täytäntöönpanoasetuksen (EU) 2021/138 (2), jolla pannaan täytäntöön asetuksen (EY) N:o 2580/2001 2 artiklan 3 kohta ja vahvistetaan ajan tasalle saatettu luettelo henkilöistä, ryhmistä ja yhteisöistä, joihin sovelletaan asetusta (EY) N:o 2580/2001, jäljempänä ’luettelo’.

                     (2)

                     Neuvosto on toimittanut, sikäli kuin se on ollut käytännössä mahdollista, kaikille henkilöille, ryhmille ja yhteisöille perusteet, joista ilmenee, mistä syystä nämä on lisätty luetteloon.

                     (3)

                     Neuvosto on Euroopan unionin virallisessa lehdessä julkaistulla ilmoituksella tiedottanut luetteloon merkityille henkilöille, ryhmille ja yhteisöille, että se on päättänyt pitää nämä edelleen luettelossa. Neuvosto on myös tiedottanut kyseisille asianomaisille henkilöille, ryhmille ja yhteisöille mahdollisuudesta pyytää neuvostolta perusteet sille, mistä syystä ne on merkitty luetteloon, jollei tällaisia perusteita ole jo annettu näille tiedoksi.

                     (4)

                     Neuvosto on tarkastellut luetteloa asetuksen (EY) N:o 2580/2001 2 artiklan 3 kohdassa edellytetyn mukaisesti. Kyseisen tarkastelun yhteydessä neuvosto otti huomioon asiaankuuluvien tahojen sille toimittamat huomautukset sekä toimivaltaisilta kansallisilta viranomaisilta saadut ajan tasalle saatetut tiedot luetteloon merkittyjen henkilöiden ja yhteisöjen asemasta kansallisella tasolla.

                     (5)

                     Neuvosto on tarkistanut, että neuvoston yhteisen kannan 2001/931/YUTP (3) 1 artiklan 4 kohdassa tarkoitetut toimivaltaiset viranomaiset ovat tehneet kaikkien luetteloon merkittyjen henkilöiden, ryhmien ja yhteisöjen osalta päätökset, joiden mukaan nämä ovat sekaantuneet yhteisen kannan 2001/931/YUTP 1 artiklan 2 ja 3 kohdassa tarkoitettuihin terroritekoihin. Neuvosto on lisäksi todennut, että henkilöihin, ryhmiin ja yhteisöihin, joihin sovelletaan yhteisen kannan 2001/931/YUTP 2, 3 ja 4 artiklaa, olisi edelleen sovellettava asetuksessa (EY) N:o 2580/2001 säädettyjä erityisiä rajoittavia toimenpiteitä.

                     (6)

                     Luettelo olisi saatettava ajan tasalle tämän mukaisesti, ja täytäntöönpanoasetus (EU) 2021/138 olisi kumottava,

               ON HYVÄKSYNYT TÄMÄN ASETUKSEN:

            1 artikla
            Asetuksen (EY) N:o 2580/2001 2 artiklan 3 kohdassa tarkoitettu luettelo on tämän asetuksen liitteessä.

            2 artikla
            Kumotaan täytäntöönpanoasetus (EU) 2021/138.

            3 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä heinäkuuta 2021.

                  Neuvoston puolesta

                  Puheenjohtaja

               J. PODGORŠEK

            (1)  EYVL L 344, 28.12.2001, s. 70.

            (2)  Neuvoston täytäntöönpanoasetus (EU) 2021/138, annettu 5 päivänä helmikuuta 2021, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2020/1128 kumoamisesta (EUVL L 43, 8.2.2021, s. 1).

            (3)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

            LIITE
            Luettelo 1 artiklassa tarkoitetuista henkilöistä, ryhmistä ja yhteisöistä
            I   HENKILÖT

                        1.

                        ABDOLLAHI Hamed (alias Mustafa Abdullahi), syntynyt 11.8.1960 Iranissa. Passin numero: D9004878.

                        2.

                        AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen.

                        3.

                        AL YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen.

                        4.

                        ARBABSIAR Manssor (alias Mansour Arbabsiar), syntynyt 6.3.1955 tai 15.3.1955 Iranissa. Iranin ja Yhdysvaltain kansalainen, passin numero: C2002515 (Iran); Passin numero: 477845448 (Yhdysvallat). Kansallisen henkilökortin numero: 07442833, voimassa 15.3.2016 asti (Yhdysvaltain ajokortti).

                        5.

                        ASSADI Assadollah, syntynyt 22.12.1971 Teheranissa (Iran), Iranin kansalainen. Iranin diplomaattipassin numero: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), syntynyt 8.3.1978 Amsterdamissa (Alankomaat).

                        7.

                        EL HAJJ, Hassan Hassan, syntynyt 22.3.1988 Zaghdraiyassa, Sidonissa, Libanonissa, Kanadan kansalainen. Passin numero: JX446643 (Kanada).

                        8.

                        HASHEMI MOGHADAM Saeid, syntynyt 6.8.1962 Teheranissa (Iran), Iranin kansalainen. Passin numero: D9016290, voimassa 4.2.2019 asti.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen.

                        10.

                        MELIAD, Farah, syntynyt 5.11.1980 Sydneyssä (Australia), Australian kansalainen. Passin numero: M2719127 (Australia).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 488555.

                        12.

                        ȘANLI, Dalokay (alias Sinan), syntynyt 13.10.1976 Pülümürissä (Turkki).

                        13.

                        SHAHLAI Abdul Reza (alias Abdol Reza Shala’i, alias Abd-al Reza Shalai, alias Abdorreza Shahlai, alias Abdolreza Shahla’i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: 1) Kermanshah, Iran, 2) Mehranin sotilastukikohta, Ilamin maakunta, Iran.

                        14.

                        SHAKURI Ali Gholam, syntynyt arviolta vuonna 1965 Teheranissa, Iranissa.

                  II   RYHMÄT JA YHTEISÖT

                        1.

                        "Abu Nidal -järjestö" – "ANO" (alias "Fatahin vallankumousneuvosto", alias "Arab Revolutionary Brigades", alias "Musta syyskuu", alias "Revolutionary Organisation of Socialist Muslims").

                        2.

                        "Al-Aqsan marttyyrien prikaati".

                        3.

                        "Al-Aqsa e.V".

                        4.

                        "Babbar Khalsa".

                        5.

                        "Filippiinien kommunistinen puolue", mukaan lukien "Uusi kansanarmeija" – "NPA", Filippiinit.

                        6.

                        Iranin tiedustelu- ja turvallisuusministeriön sisäisen turvallisuuden osasto.

                        7.

                        "Gama’a al-Islamiyya" (alias "Al-Gama’a al-Islamiyya") ("Islamic Group"- "IG").

                        8.

                        "İslami Büyük Doğu Akıncılar Cephesi" – "IBDA-C" ("Great Islamic Eastern Warriors Front").

                        9.

                        "Hamas", mukaan lukien "Hamas-Izz al-Din-al-Qassem".

                        10.

                        "Hizballah Military Wing" (alias "Hezbollah Military Wing", alias "Hizbullah Military Wing", alias "Hizbollah Military Wing", alias "Hezballah Military Wing", alias "Hisbollah Military Wing", alias "Hizbu’llah Military Wing", alias "Hizb Allah Military Wing", alias "Jihad Council" (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)).

                        11.

                        "Hizbul Mujahideen" – "HM".

                        12.

                        "Khalistan Zindabad Force" – "KZF".

                        13.

                        "Kurdistanin työväenpuolue" – "PKK" (alias "KADEK", alias "KONGRA-GEL").

                        14.

                        "Tamil Eelamin vapautuksen tiikerit" – "LTTE".

                        15.

                        "Ejército de Liberación Nacional" ("Kansallinen vapautusarmeija").

                        16.

                        "Palestiinan islamilainen jihad" – "PIJ".

                        17.

                        "Palestiinan vapautuksen kansanrintama" – "PFLP".

                        18.

                        "Palestiinan vapautuksen kansanrintama – keskuskomento" (alias "PFLP:n keskuskomento").

                        19.

                        "Devrimci Halk Kurtuluș Partisi-Cephesi" – "DHKP-C" (alias "Devrimci Sol" ("Vallankumouksellinen vasemmisto"), alias "Dev Sol") ("Revolutionary People’s Liberation Army/Front/Party").

                        20.

                        "Sendero Luminoso" – "SL" ("Loistava polku").

                        21.

                        "Teyrbazen Azadiya Kurdistan" – "TAK" (alias "Kurdistan Freedom Falcons", alias "Kurdistan Freedom Hawks").


title: Komission täytäntöönpanoasetus (EU) 2021/1190, annettu 15 päivänä heinäkuuta 2021, aihetta ”Tieto- ja viestintätekniikan käyttö ja sähköinen kauppa” koskevien tietovaatimusten teknisistä määrittelyistä viitevuodeksi 2022 Euroopan parlamentin ja neuvoston asetuksen (EU) 2019/2152 mukaisesti (ETA:n kannalta merkityksellinen teksti)

text:
                  20.7.2021

                  FI

                  Euroopan unionin virallinen lehti

                  L 258/28

         KOMISSION TÄYTÄNTÖÖNPANOASETUS (EU) 2021/1190,
         annettu 15 päivänä heinäkuuta 2021,
         aihetta ”Tieto- ja viestintätekniikan käyttö ja sähköinen kauppa” koskevien tietovaatimusten teknisistä määrittelyistä viitevuodeksi 2022 Euroopan parlamentin ja neuvoston asetuksen (EU) 2019/2152 mukaisesti
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan yritystilastoista ja kymmenen säädöksen kumoamisesta yritystilastojen alalla 27 päivänä marraskuuta 2019 annetun Euroopan parlamentin ja neuvoston asetuksen (EU) 2019/2152 (1) ja erityisesti sen 7 artiklan 1 kohdan ja 17 artiklan 6 kohdan,
         sekä katsoo seuraavaa:

                     (1)

                     Asetuksen (EU) 2019/2152 liitteessä I mainitun aiheen ”Tieto- ja viestintätekniikan käyttö ja sähköinen kauppa” asianmukaisen täytäntöönpanon varmistamiseksi komission olisi täsmennettävä muuttujat, mittayksikkö, tilaston perusjoukko, luokitukset ja jaottelut sekä tietojen toimittamisen määräaika, jotta voidaan tuottaa vertailukelpoisia ja yhdenmukaistettuja tietoja tieto- ja viestintätekniikan käytöstä ja sähköisestä kaupasta jäsenvaltioissa.

                     (2)

                     Jäsenvaltioiden olisi toimitettava tilastointiin tarkoitettuja kansallisia yritysrekistereitä ja kaikkia yritystilastoja koskevat laatu- ja metatietoraportit. Sen vuoksi on tarpeen määritellä kyseisiä raportteja koskevat järjestelyt, niiden sisältö ja määräajat.

                     (3)

                     Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Asetuksen (EU) 2019/2152 liitteessä I tarkoitetun aiheen ”Tieto- ja viestintätekniikan käyttö ja sähköinen kauppa” osalta jäsenvaltioiden on toimitettava tiedot noudattaen tämän asetuksen liitteessä viitevuodeksi 2022 vahvistettuja tietovaatimusten teknisiä määrittelyjä.

            2 artikla
            Asetuksen (EU) 2019/2152 liitteessä I tarkoitettua aihetta ”Tieto- ja viestintätekniikan käyttö ja sähköinen kauppa” koskeva vuotuinen metatietoraportti on toimitettava komissiolle (Eurostatille) viimeistään 31 päivänä toukokuuta 2022.
            Asetuksen (EU) 2019/2152 liitteessä I tarkoitettua aihetta ”Tieto- ja viestintätekniikan käyttö ja sähköinen kauppa” koskeva vuotuinen laaturaportti on toimitettava komissiolle (Eurostatille) viimeistään 5 päivänä marraskuuta 2022.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä heinäkuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 327, 17.12.2019, s. 1.

            LIITE
            Aiheen ”Tieto- ja viestintätekniikan käyttö ja sähköinen kauppa” tietovaatimusten tekniset määrittelyt

                        Pakollinen/vapaavalintainen

                        Kulloisetkin tiedot seuraavasti:

                        Muuttuja

                        Pakolliset muuttujat

                                    i)

                                    kaikista yrityksistä:

                                    (1)

                                    yrityksen pääasiallinen toimiala edeltävänä kalenterivuonna

                                    (2)

                                    työntekijöiden ja itsenäisten yrittäjien keskimääräinen lukumäärä edeltävänä kalenterivuonna

                                    (3)

                                    kokonaisliikevaihto edeltävänä kalenterivuonna (rahamääräisenä ilman alv:a)

                                    (4)

                                    niiden työntekijöiden ja itsenäisten yrittäjien määrä tai prosenttiosuus kaikista työntekijöistä ja itsenäisistä yrittäjistä, joilla on internetyhteys työtehtäviä varten

                                    (5)

                                    tieto- ja viestintätekniikan asiantuntijoiden työllistäminen

                                    (6)

                                    koulutuksen tarjoaminen tieto- ja viestintätekniikan asiantuntijoille tieto- ja viestintätekniikkaan liittyvien taitojen kehittämiseksi edeltävänä kalenterivuonna

                                    (7)

                                    koulutuksen tarjoaminen muille työntekijöille tieto- ja viestintätekniikkaan liittyvien taitojen kehittämiseksi edeltävänä kalenterivuonna

                                    (8)

                                    tieto- ja viestintätekniikan asiantuntijoiden rekrytointi tai yritys rekrytoida tieto- ja viestintätekniikan asiantuntijoita edeltävänä kalenterivuonna

                                    (9)

                                    tieto- ja viestintäteknisten tehtävien toteuttaminen (esimerkiksi tieto- ja viestintätekniikan infrastruktuurin ylläpito, toimisto-ohjelmiston tuki, yrityshallinnon ohjelmistojen/järjestelmien ja/tai verkkosovellusten kehittäminen tai tuki, turvallisuus ja tietosuoja) omien työntekijöiden toteuttamana (mukaan luettuina emo- tai tytäryritysten työntekijät) edeltävänä kalenterivuonna

                                    (10)

                                    tieto- ja viestintäteknisten tehtävien toteuttaminen (esimerkiksi tieto- ja viestintätekniikan infrastruktuurin ylläpito, toimisto-ohjelmiston tuki, yrityshallinnon ohjelmistojen/järjestelmien ja/tai verkkosovellusten kehittäminen tai tuki, turvallisuus ja tietosuoja) ulkoisten toimittajien toteuttamana edeltävänä kalenterivuonna

                                    (11)

                                    teollisuusrobottien käyttö

                                    (12)

                                    palvelurobottien käyttö

                                    (13)

                                    sellaisten toimenpiteiden soveltaminen yrityksessä, joilla on vaikutusta seuraaviin: tulostamisessa ja kopioinnissa käytetyn paperin määrä

                                    (14)

                                    sellaisten toimenpiteiden soveltaminen yrityksessä, joilla on vaikutusta seuraaviin: tieto- ja viestintäteknisten laitteiden energiankulutus

                                    (15)

                                    tieto- ja viestintäteknisten palvelujen tai laitteiden ympäristövaikutusten huomioon ottaminen yrityksessä niitä valittaessa (esimerkiksi energiankulutus)

                                    (16)

                                    tieto- ja viestintäteknisten laitteiden (kuten tietokoneiden, näyttöjen ja matkapuhelinten) hävittäminen elektroniikkalaiteromun keräämisen/kierrätyksen avulla (mukaan lukien se, että jätteestä huolehtiminen jätetään vähittäismyyjän tehtäväksi), kun niitä ei enää käytetä

                                    (17)

                                    tieto- ja viestintäteknisten laitteiden (kuten tietokoneiden, näyttöjen ja matkapuhelinten) säilyttäminen yrityksessä, kun niitä ei enää käytetä (esimerkiksi käytettäväksi varaosina tai jos on pelkoa arkaluontoisten tietojen paljastumisesta)

                                    (18)

                                    tieto- ja viestintäteknisten laitteiden (kuten tietokoneiden, näyttöjen ja matkapuhelinten) myynti, palauttaminen ne vuokranneelle yritykselle tai lahjoittaminen, kun niitä ei enää käytetä

                                    ii)

                                    yrityksistä, joissa on työntekijöitä ja itsenäisiä yrittäjiä, joilla on internetyhteys työtehtäviä varten:

                                    (19)

                                    internetyhteys: minkä tahansa kiinteän yhteyden käyttö

                                    (20)

                                    etäkokousten järjestäminen

                                    (21)

                                    työntekijöiden etäyhteys (tietokoneiden tai kannettavien laitteiden, kuten älypuhelinten avulla) yrityksen sähköpostijärjestelmään

                                    (22)

                                    työntekijöiden etäyhteys (tietokoneiden tai kannettavien laitteiden, kuten älypuhelinten avulla) yrityksen asiakirjoihin (kuten tiedostoihin, taulukkoihin, esityksiin, kaavioihin, valokuviin)

                                    (23)

                                    työntekijöiden etäyhteys (tietokoneiden tai kannettavien laitteiden, kuten älypuhelinten avulla) yrityksen yrityssovelluksiin tai ohjelmistoihin (esim. kirjanpito, myynti, tilaukset, asiakashallinta (CRM) (lukuun ottamatta sisäiseen viestintään käytettäviä sovelluksia))

                                    (24)

                                    tavaroiden tai palvelujen verkkomyynti yritysten verkkosivujen tai sovellusten (myös ekstranettien) kautta edeltävänä kalenterivuonna

                                    (25)

                                    tavaroiden tai palvelujen verkkomyynti sellaisten sähköisen kaupan verkkosivustojen tai sovellusten kautta, joita useat yritykset käyttävät tuotteiden tai palvelujen kauppaamiseen, edeltävänä kalenterivuonna

                                    (26)

                                    tavaroiden tai palvelujen EDI-myynti (Electronic Data Interchange) edeltävänä kalenterivuonna vastaanotettuina EDI-tilauksina

                                    (27)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: todentaminen vahvan salasanan avulla (esim. vähimmäispituus, numeroiden ja erikoismerkkien käyttö, vaihtaminen määräajoin)

                                    (28)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: todentaminen biometrisin menetelmin yrityksen tieto- ja viestintätekniseen järjestelmään pääsemiseksi (kuten sormenjälkiin, ääneen, kasvoihin perustuva todentaminen)

                                    (29)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: todentaminen, joka perustuu vähintään kahden todentamistavan yhdistelmään (esim. seuraavien yhdistelmä: käyttäjän määrittelemä salasana, kertakäyttöinen salasana, tunnistevälineen avulla luotu tai älypuhelimen kautta vastaanotettu koodi, biometrinen menetelmä (kuten sormenjälkiin, ääneen tai kasvoihin perustuva))

                                    (30)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: tietojen, asiakirjojen tai sähköpostien salaus

                                    (31)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: tietojen varmuuskopiointi eri paikkaan (varmuuskopiointi pilvipalveluihin mukaan luettuna)

                                    (32)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: verkkoon pääsyn valvonta (käyttäjän oikeuksien hallinnointi yrityksen verkossa)

                                    (33)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: VPN (virtuaalinen yksityisverkko, joka liittää yksityisverkon julkiseen verkkoon niin, että mahdollistetaan julkisen verkon kautta tapahtuva turvallinen tietojenvaihto)

                                    (34)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: tieto- ja viestintätekniikan turvallisuuden seurantajärjestelmä, jonka avulla voidaan havaita epäilyttävä toiminta tieto- ja viestintäteknisissä järjestelmissä ja varoittaa yritystä siitä, lukuun ottamatta erillistä virustorjuntaohjelmistoa

                                    (35)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: sellaisten lokitiedostojen ylläpito, joiden avulla voidaan analysoida tieto- ja viestintätekniikan turvallisuushäiriöitä

                                    (36)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: tieto- ja viestintätekniikan riskien arviointi eli määräajoin tehtävä tieto- ja viestintätekniikan turvallisuushäiriöiden todennäköisyyden ja seurausten arviointi

                                    (37)

                                    tieto- ja viestintätekniikan turvatoimenpiteiden soveltaminen yrityksen tieto- ja viestintäteknisiin järjestelmiin: tieto- ja viestintätekniikan turvallisuustestit (kuten tunkeutumistestien suorittaminen, hälytysjärjestelmien testaaminen, turvatoimenpiteiden uudelleenarviointi, varajärjestelmien testaus)

                                    (38)

                                    työntekijöiden saaminen tietoisiksi heidän tieto- ja viestintätekniikan turvallisuuteen liittyvistä velvollisuuksistaan tarjoamalla vapaaehtoista koulutusta tai sisäisesti saatavilla olevaa tietoa (esimerkiksi intranetissä)

                                    (39)

                                    työntekijöiden saaminen tietoisiksi heidän tieto- ja viestintätekniikan turvallisuuteen liittyvistä velvollisuuksistaan edellyttämällä pakollista koulutusta tai pakolliseen materiaaliin tutustumista

                                    (40)

                                    työntekijöiden saaminen tietoisiksi heidän tieto- ja viestintätekniikan turvallisuuteen liittyvistä velvollisuuksistaan sopimusteitse (esimerkiksi työsopimuksessa)

                                    (41)

                                    tieto- ja viestintätekniikan turvallisuustoimenpiteitä, -käytäntöjä tai -menettelyjä koskevien asiakirjojen saatavuus, kuten tieto- ja viestintätekniikan turvallisuutta ja tietojen luottamuksellisuutta koskevat asiakirjat, jotka kattavat henkilöstön koulutuksen tieto- ja viestintätekniikan käytössä, tieto- ja viestintätekniikan turvatoimenpiteet, tieto- ja viestintätekniikan turvatoimenpiteiden arvioinnin, suunnitelmat tieto- ja viestintätekniikan turva-asiakirjojen päivittämiseksi

                                    (42)

                                    edeltävänä kalenterivuonna ilmenneet tieto- ja viestintätekniikan turvallisuushäiriöt, joilla oli seuraavat seuraukset: tieto- ja viestintätekniikan palvelut eivät olleet käytettävissä laitteiston tai ohjelmiston häiriöiden vuoksi

                                    (43)

                                    edeltävänä kalenterivuonna ilmenneet tieto- ja viestintätekniikan turvallisuushäiriöt, joilla oli seuraavat seuraukset: tieto- ja viestintätekniikan palvelut eivät olleet käytettävissä ulkopuolisten hyökkäysten, kuten kiristyshaittaohjelmien ja palvelunestohyökkäysten, vuoksi

                                    (44)

                                    edeltävänä kalenterivuonna ilmenneet tieto- ja viestintätekniikan turvallisuushäiriöt, joilla oli seuraavat seuraukset: tietojen tuhoutuminen tai turmeltuminen laitteiston tai ohjelmiston häiriöiden vuoksi

                                    (45)

                                    edeltävänä kalenterivuonna ilmenneet tieto- ja viestintätekniikan turvallisuushäiriöt, joilla oli seuraavat seuraukset: tietojen tuhoutuminen tai turmeltuminen haittaohjelmien aiheuttaman tartunnan tai luvattoman tunkeutumisen vuoksi

                                    (46)

                                    edeltävänä kalenterivuonna ilmenneet tieto- ja viestintätekniikan turvallisuushäiriöt, joilla oli seuraavat seuraukset: salassa pidettävien tietojen paljastuminen tunkeutumisen, sivustoharhautuksen tai verkkourkintahyökkäyksen vuoksi tai yrityksen omien työntekijöiden tahallisten toimien vuoksi

                                    (47)

                                    edeltävänä kalenterivuonna ilmenneet tieto- ja viestintätekniikan turvallisuushäiriöt, joilla oli seuraavat seuraukset: salassa pidettävien tietojen paljastuminen yrityksen omien työntekijöiden tahattomien toimien vuoksi

                                    (48)

                                    tieto- ja viestintätekniikan turvallisuuteen liittyvät toimet, kuten tieto- ja viestintätekniikan turvallisuustestaus, tieto- ja viestintätekniikan turvallisuuskysymyksiä käsittelevä koulutus, tieto- ja viestintätekniikan turvallisuushäiriöiden ratkaiseminen (lukuun ottamatta ohjelmistopakettien päivityksiä), yrityksen omien työntekijöiden toteuttamana (mukaan luettuina emo- tai tytäryritysten työntekijät)

                                    (49)

                                    tieto- ja viestintätekniikan turvallisuuteen liittyvät toimet, kuten tieto- ja viestintätekniikan turvallisuustestaus, tieto- ja viestintätekniikan turvallisuuskysymyksiä käsittelevä koulutus, tieto- ja viestintätekniikan turvallisuushäiriöiden ratkaiseminen (lukuun ottamatta ohjelmistopakettien päivityksiä), ulkoisten toimittajien toteuttamana

                                    (50)

                                    tieto- ja viestintätekniikan turvallisuushäiriöt kattavan vakuutuksen saatavuus

                                    iii)

                                    yrityksistä, joilla on jokin kiinteä internetyhteys:

                                    (51)

                                    nopeimman kiinteän internetyhteyden suurin sopimuksenmukainen siirtonopeus välillä [0 Mbit/s, < 30 Mbit/s], [30 Mbit/s, < 100 Mbit/s], [100 Mbit/s, < 500 Mbit/s], [500 Mbit/s, < 1 Gbit/s], [≥ 1 Gbit/s]

                                    iv)

                                    etäkokouksia järjestävistä yrityksistä:

                                    (52)

                                    tieto- ja viestintätekniikan turvallisuusohjeet etäkokousten järjestämiseksi internetin kautta, kuten salasanavaatimus, päästä päähän -salausta koskeva vaatimus

                                    (53)

                                    sellaisten ohjeiden saatavuus, joissa suositaan etäkokouksia internetin kautta liikematkan sijaan

                                    v)

                                    yrityksistä, joilla on työntekijöitä tai itsenäisiä yrittäjiä, joilla on etäyhteys yrityksen sähköpostijärjestelmään:

                                    (54)

                                    niiden työntekijöiden ja itsenäisten yrittäjien määrä tai prosenttiosuus kaikista työntekijöistä ja itsenäisistä yrittäjistä, joilla on etäyhteys yrityksen sähköpostijärjestelmään

                                    vi)

                                    yrityksistä, joilla on työntekijöitä tai itsenäisiä yrittäjiä, joilla on etäyhteys yrityksen asiakirjoihin tai yrityssovelluksiin tai ohjelmistoihin:

                                    (55)

                                    niiden työntekijöiden ja itsenäisten yrittäjien määrä tai prosenttiosuus kaikista työntekijöistä ja itsenäisistä yrittäjistä, joilla on etäyhteys yrityksen asiakirjoihin tai yrityssovelluksiin tai ohjelmistoihin

                                    vii)

                                    yrityksistä, joilla on työntekijöitä tai itsenäisiä yrittäjiä, joilla on etäyhteys yrityksen sähköpostijärjestelmään tai yrityksen asiakirjoihin tai yrityksen yrityssovelluksiin tai ohjelmistoihin:

                                    (56)

                                    tieto- ja viestintätekniikan turvallisuusohjeet etäyhteyttä varten, kuten vaatimus suojata etäkokoukset salasanalla, kielto käyttää julkista WiFi-yhteyttä työssä, VPN:n käyttö, tietosuojaa koskevat vaatimukset

                                    viii)

                                    verkkomyyntiä harjoittavista yrityksistä edeltävänä kalenterivuonna:

                                    (57)

                                    tavaroiden tai palvelujen verkkomyynnin arvo tai tavaroiden ja palvelujen verkkomyynnin prosenttiosuus kokonaisliikevaihdosta edeltävänä kalenterivuonna

                                    (58)

                                    yksityisille kuluttajille suunnatun verkkomyynnin (Business to Consumer, B2C) arvo prosentteina edeltävänä kalenterivuonna

                                    (59)

                                    muille yrityksille (Business to Business, B2B) ja julkiselle sektorille (Business to Government, B2G) suunnatun verkkomyynnin arvo prosentteina edeltävänä kalenterivuonna

                                    ix)

                                    yrityksistä, jotka myivät tavaroita tai palveluja verkossa yrityksen verkkosivujen tai sovellusten kautta ja sellaisten sähköisen kaupan verkkosivustojen tai sovellusten kautta, joita useat yritykset käyttävät tuotteiden tai palvelujen kauppaamiseen, edeltävänä kalenterivuonna:

                                    (60)

                                    tavaroiden tai palvelujen verkkomyynti yrityksen verkkosivujen tai sovellusten kautta: kyseisen myynnin arvo prosentteina edeltävänä kalenterivuonna

                                    (61)

                                    tavaroiden tai palvelujen verkkomyynti sellaisten sähköisen kaupan verkkosivustojen tai sovellusten kautta, joita useat yritykset käyttävät tuotteiden tai palvelujen kauppaamiseen: kyseisen myynnin arvo prosentteina edeltävänä kalenterivuonna

                                    x)

                                    yrityksistä, jotka ovat harjoittaneet tuotteiden tai palvelujen EDI-myyntiä edeltävänä kalenterivuonna:

                                    (62)

                                    tavaroiden tai palvelujen EDI-myynnin arvo tai tavaroiden ja palvelujen EDI-myynnin prosenttiosuus kokonaisliikevaihdosta edeltävänä kalenterivuonna

                                    xi)

                                    yrityksistä, jotka rekrytoivat tai yrittivät rekrytoida tieto- ja viestintätekniikan asiantuntijoita edeltävänä kalenterivuonna:

                                    (63)

                                    tieto- ja viestintätekniikan asiantuntijoille tarkoitetut avoimet työpaikat, jotka oli vaikea täyttää

                                    xii)

                                    yrityksistä, joilla on tieto- ja viestintätekniikan turvallisuustoimenpiteitä, -käytänteitä tai -menettelyjä koskevia asiakirjoja:

                                    (64)

                                    yrityksen tieto- ja viestintätekniikan turvallisuustoimenpiteitä, -käytänteitä tai -menettelyjä koskevat asiakirjat on viimeksi määritelty tai tarkistettu: viimeksi kuluneiden 12 kuukauden aikana; yli 12 kuukautta ja enintään 24 kuukautta sitten; yli 24 kuukautta sitten

                                    xiii)

                                    teollisuus- tai palvelurobotteja käyttävistä yrityksistä:

                                    (65)

                                    syyt, jotka vaikuttivat päätökseen käyttää robotteja yrityksessä: korkeat työvoimakustannukset

                                    (66)

                                    syyt, jotka vaikuttivat päätökseen käyttää robotteja yrityksessä: henkilöstön rekrytointivaikeudet

                                    (67)

                                    syyt, jotka vaikuttivat päätökseen käyttää robotteja yrityksessä: työturvallisuuden parantaminen

                                    (68)

                                    syyt, jotka vaikuttivat päätökseen käyttää robotteja yrityksessä: prosessien ja/tai tuotettujen tavaroiden ja palvelujen suuren tarkkuuden tai yhdenmukaisen laadun varmistaminen

                                    (69)

                                    syyt, jotka vaikuttivat päätökseen käyttää robotteja yrityksessä: yrityksen tuottamien tavaroiden tai palvelujen valikoiman laajentaminen

                                    (70)

                                    syyt, jotka vaikuttivat päätökseen käyttää robotteja yrityksessä: verokannustimet tai muut valtion kannustimet

                        Vapaaehtoiset muuttujat

                                    i)

                                    yrityksistä, joissa on työntekijöitä ja itsenäisiä yrittäjiä, joilla on internetyhteys työtehtäviä varten:

                                    (1)

                                    niiden työntekijöiden ja itsenäisten yrittäjien määrä tai prosenttiosuus kaikista työntekijöistä ja itsenäisistä yrittäjistä, joille yritys on antanut työtehtäviä varten kannettavan laitteen, josta on internetyhteys matkaviestinverkkojen kautta

                                    ii)

                                    verkkomyyntiä harjoittavista yrityksistä edeltävänä kalenterivuonna:

                                    (2)

                                    verkkomyynti yrityksen kotimaan asiakkaille edeltävänä kalenterivuonna

                                    (3)

                                    verkkomyynti muiden jäsenvaltioiden asiakkaille edeltävänä kalenterivuonna

                                    (4)

                                    verkkomyynti muun maailman asiakkaille edeltävänä kalenterivuonna

                                    iii)

                                    yrityksistä, joilla oli verkkomyyntiä asiakkaille vähintään kahdella seuraavista maantieteellisistä alueista: kotimaa, muut jäsenvaltiot tai muu maailma edeltävänä kalenterivuonna:

                                    (5)

                                    verkkomyynti yrityksen kotimaan asiakkaille: kyseisen myynnin arvo prosentteina edeltävänä kalenterivuonna

                                    (6)

                                    verkkomyynti muiden jäsenvaltioiden asiakkaille: kyseisen myynnin arvo prosentteina edeltävänä kalenterivuonna

                                    (7)

                                    verkkomyynti muun maailman asiakkaille: kyseisen myynnin arvo prosentteina edeltävänä kalenterivuonna

                                    iv)

                                    verkkomyyntiä muiden jäsenvaltioiden asiakkaille harjoittavista yrityksistä edeltävänä kalenterivuonna:

                                    (8)

                                    muihin jäsenvaltioihin suuntautuvassa myynnissä ilmenneet vaikeudet: tuotteiden toimittamisen tai palauttamisen korkeat kustannukset edeltävänä kalenterivuonna

                                    (9)

                                    muihin jäsenvaltioihin suuntautuvassa myynnissä ilmenneet vaikeudet: valitusten tai riitojen ratkaisemiseen liittyneet vaikeudet edeltävänä kalenterivuonna

                                    (10)

                                    muihin jäsenvaltioihin suuntautuvassa myynnissä ilmenneet vaikeudet: tuotteen merkintöjen mukauttaminen muihin jäsenvaltioihin suuntautuvaa myyntiä varten edeltävänä kalenterivuonna

                                    (11)

                                    muihin jäsenvaltioihin suuntautuvassa myynnissä ilmenneet vaikeudet: puutteellinen vieraiden kielten taito muiden jäsenvaltioiden asiakkaiden kanssa viestimiseksi edeltävänä kalenterivuonna

                                    (12)

                                    muihin jäsenvaltioihin suuntautuvassa myynnissä ilmenneet vaikeudet: yrityksen liikekumppanien asettamat rajoitukset myynnissä tiettyihin jäsenvaltioihin edeltävänä kalenterivuonna

                                    (13)

                                    muihin jäsenvaltioihin suuntautuvassa myynnissä ilmenneet vaikeudet: muiden jäsenvaltioiden alv-järjestelmään liittyvät ongelmat (kuten epävarmuus eri maiden alv-kohtelusta) edeltävänä kalenterivuonna

                                    v)

                                    yrityksistä, joilla oli tieto- ja viestintätekniikan asiantuntijoiden avoimia työpaikkoja, jotka oli vaikea täyttää, kun ne yrittivät rekrytoida tieto- ja viestintätekniikan asiantuntijoita edeltävänä kalenterivuonna:

                                    (14)

                                    vaikeudet rekrytoida tieto- ja viestintätekniikan asiantuntijoita hakemusten puutteen vuoksi edeltävänä kalenterivuonna

                                    (15)

                                    vaikeudet rekrytoida tieto- ja viestintätekniikan asiantuntijoita sen vuoksi, että hakijoilta puuttui koulutuksen kautta saatu asiaankuuluva tieto- ja viestintätekniikkaan liittyvä pätevyys, edeltävänä kalenterivuonna

                                    (16)

                                    vaikeudet rekrytoida tieto- ja viestintätekniikan asiantuntijoita sen vuoksi, että hakijoilta puuttui asiaankuuluva työkokemus, edeltävänä kalenterivuonna

                                    (17)

                                    vaikeudet rekrytoida tieto- ja viestintätekniikan asiantuntijoita sen vuoksi, että hakijoiden palkkatoiveet olivat liian suuria, edeltävänä kalenterivuonna

                                    vi)

                                    yrityksistä, joilla on teollisuus- tai palvelurobotteja:

                                    (18)

                                    yrityksen käyttämien teollisuus- ja palvelurobottien lukumäärä

                        Mittayksikkö

                        Absoluuttiset luvut lukuun ottamatta ominaisuustietoja, jotka liittyvät kansallisena valuuttana ilmaistuun liikevaihtoon (tuhansina) tai prosenttiosuuteen (kokonais)liikevaihdosta

                        Tilaston perusjoukko

                           Katettavat toimialat:

                        NACEn pääluokat C–J ja L–N ja kolminumerotaso 95.1

                           Katettavat kokoluokat:

                        Vähintään 10 työntekijää ja itsenäistä yrittäjää työllistävät yritykset. Alle 10 työntekijää ja itsenäistä yrittäjää työllistävät yritykset voidaan ottaa mukaan vapaaehtoisesti.

                        Jaottelut

                           Toimialajaottelu

                           kansallisten aggregaattien laskemista varten

                                    —

                                    NACEn pääluokkien ja kolminumerotason aggregaatit C+D+E+F+G+H+I+J+L+M+N+95.1, D+E

                                    —

                                    NACE-pääluokat: C, F, G, H, I, J, L, M, N

                                    —

                                    NACEn kaksinumerotasot: 47, 55

                                    —

                                    NACEn kaksinumerotasojen aggregaatit: 10 + 11 + 12 + 13 + 14 + 15 + 16 + 17 + 18, 19 + 20 + 21 + 22 + 23, 24 + 25, 26 + 27 + 28 + 29 + 30 + 31 + 32 + 33

                                    —

                                    kaksi- ja kolminumerotasojen aggregaatti: 26.1 + 26.2 + 26.3 + 26.4 + 26.8 + 46.5 + 58.2 + 61 + 62 + 63.1 + 95.1

                           vain osana Euroopan laajuisia kokonaistilastoja

                                    —

                                    NACE-pääluokat: D, E

                                    —

                                    NACEn kaksinumerotasot: 19, 20, 21, 26, 27, 28, 45, 46, 61, 72, 79

                                    —

                                    NACEn kolminumerotaso: 95.1

                                    —

                                    NACEn kaksinumerotasojen aggregaatit: 10 + 11 + 12, 13 + 14 + 15, 16 + 17 + 18, 22 + 23, 29 + 30, 31 + 32 + 33, 58 + 59 + 60, 62 + 63, 69 + 70 + 71, 73 + 74 + 75, 77 + 78 + 80 + 81 + 82

                           Työntekijöiden ja itsenäisten yrittäjien lukumäärään perustuvat kokoluokat: 10+, 10–49, 50–249, 250+; vapaaehtoisesti: 0–9, 0–1, 2–9

                        Tietojen toimittamisen määräaika

                        5. lokakuuta 2022


title: Komission täytäntöönpanoasetus (EU) 2021/1191, annettu 19 päivänä heinäkuuta 2021, tehoaineen klopyralidi hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
                  20.7.2021

                  FI

                  Euroopan unionin virallinen lehti

                  L 258/37

         KOMISSION TÄYTÄNTÖÖNPANOASETUS (EU) 2021/1191,
         annettu 19 päivänä heinäkuuta 2021,
         tehoaineen klopyralidi hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
         sekä katsoo seuraavaa:

                     (1)

                     Komission direktiivillä 2006/64/EY (2) sisällytettiin klopyralidi tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen klopyralidi hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 30 päivänä huhtikuuta 2022.

                     (4)

                     Tehoaineen klopyralidi hyväksynnän uusimisesta on jätetty hakemus komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen luonnoksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 31 päivänä toukokuuta 2017.

                     (7)

                     Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville. Lisäksi elintarviketurvallisuusviranomainen toimitti uusimista koskevan arviointikertomuksen luonnoksen hakijalle ja jäsenvaltioille kommentoitavaksi ja käynnisti siitä julkisen kuulemisen. Elintarviketurvallisuusviranomainen toimitti saamansa huomautukset edelleen komissiolle.

                     (8)

                     Elintarviketurvallisuusviranomainen ilmoitti 6 päivänä heinäkuuta 2018 komissiolle päätelmänsä (6) siitä, voidaanko klopyralidin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti klopyralidiin liittyvän uusimista koskevan kertomuksen ja asetusluonnoksen pysyvälle kasvi-, eläin-, elintarvike- ja rehukomitealle 24 päivänä maaliskuuta 2021.

                     (9)

                     Mitä tulee komission asetuksella (EU) 2018/605 (7) käyttöön otettuihin hormonitoimintaa häiritsevien ominaisuuksien tunnistamista koskeviin kriteereihin, elintarviketurvallisuusviranomaisen päätelmän mukaan on tieteellisen näytön perusteella erittäin epätodennäköistä, että klopyralidi on hormonitoimintaa häiritsevä aine, koska sillä ei ole havaittu olevan toksisia vaikutuksia umpirauhasiin. Näin ollen komissio toteaa, että klopyralidilla ei pitäisi katsoa olevan hormonitoimintaa häiritseviä ominaisuuksia.

                     (10)

                     Komissio pyysi hakijaa esittämään huomautuksensa elintarviketurvallisuusviranomaisen päätelmästä ja täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti uusimista koskevasta kertomuksesta. Hakija toimitti huomautuksensa arviointikertomuksesta, ja ne on tutkittu huolellisesti.

                     (11)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden klopyralidia sisältävän kasvinsuojeluaineen yhden tai useamman edustavan käyttötarkoituksen osalta.

                     (12)

                     Tehoaineen klopyralidi hyväksynnän uusimiseen liittyvä riskinarviointi perustuu edustaviin käyttötarkoituksiin rikkakasvien torjunta-aineena syysviljoilla ja laidunmailla. Vaikka riskinarvion mukaan sen käyttöä ei tarvitse enää rajoittaa käyttöön ainoastaan rikkakasvien torjunta-aineena, asetuksen (EY) N:o 1107/2009 14 artiklan 1 kohdan mukaisesti (luettuna yhdessä sen 6 artiklan kanssa) ja nykyisen tieteellisen ja teknisen tietämyksen huomioon ottaen hyväksyntään on kuitenkin aiheellista sisällyttää tiettyjä edellytyksiä ja rajoituksia. Erityisesti on aiheellista edellyttää lisää vahvistavia tietoja.

                     (13)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (14)

                     Klopyralidin hyväksynnän voimassaoloaikaa pidennettiin 30 päivään huhtikuuta 2022 komission täytäntöönpanoasetuksella (EU) 2021/566 (8), jotta uusimismenettely saataisiin päätökseen ennen kuin kyseisen tehoaineen hyväksynnän voimassaolo päättyy. Koska uusimista koskeva päätös on kuitenkin tehty jo ennen voimassaolon myöhennettyä päättymispäivää, tätä asetusta olisi alettava soveltaa kyseistä päivämäärää aikaisemmin.

                     (15)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusiminen
            Uusitaan tehoaineen klopyralidi hyväksyntä liitteessä I esitetyllä tavalla.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä lokakuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä heinäkuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 309, 24.11.2009, s. 1.

            (2)  Komission direktiivi 2006/64/EY, annettu 18 päivänä heinäkuuta 2006, neuvoston direktiivin 91/414/ETY muuttamisesta klopyralidin, syprodiniilin, fosetyylin ja trineksapakin sisällyttämiseksi siihen tehoaineina (EUVL L 206, 27.7.2006, s. 110).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA Journal 2018; 16(8):5389. Saatavilla verkossa osoitteessa www.efsa.europa.eu.

            (7)  Komission asetus (EU) 2018/605, annettu 19 päivänä huhtikuuta 2018, asetuksen (EY) N:o 1107/2009 liitteen II muuttamisesta vahvistamalla tieteelliset kriteerit hormonitoimintaa häiritsevien ominaisuuksien määrittämiseksi (EUVL L 101, 20.4.2018, s. 33).

            (8)  Komission täytäntöönpanoasetus (EU) 2021/566, annettu 30 päivänä maaliskuuta 2021, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden abamektiini, Bacillus subtilis (Cohn 1872) kanta QST 713, Bacillus thuringiensis subsp. aizawai kannat ABTS-1857 ja GC-91, Bacillus thuringiensis subsp. israeliensis (serotyyppi H-14) kanta AM65-52, Bacillus thuringiensis subsp. Kurstaki kannat ABTS 351, PB 54, SA 11, SA12 ja EG 2348, Beauveria bassiana kannat ATCC 74040 ja GHA, klodinafoppi, klopyralidi, Cydia pomonella Granulovirus (CpGV), syprodiniili, diklorproppi-P, fenpyroksimaatti, fosetyyli, mepanipyriimi, Metarhizium anisopliae (var. anisopliae) kanta BIPESCO 5/F52, metkonatsoli, metrafenoni, pirimikarbi, Pseudomonas chlororaphis kanta MA342, pyrimetaniili, Pythium oligandrum M1, rimsulfuroni, spinosadi, Streptomyces K61 (aiemmin ”S. griseoviridis”), Trichoderma asperellum (aiemmin ”T. harzianum”) kannat ICC012, T25 ja TV1, Trichoderma atroviride (aiemmin ”T. harzianum”) kanta T11, Trichoderma gamsii (aiemmin ”T. viride”) kanta ICC080, Trichoderma harzianum kannat T-22 ja ITEM 908, triklopyyri, trineksapakki, tritikonatsoli ja tsiraami hyväksynnän voimassaoloajan pidentämisestä (EUVL L 118, 7.4.2021, s. 1).

            LIITE I

                        Nimi, tunnistenumero

                        IUPAC-nimi

                        Puhtaus  (1)

                        Hyväksymispäivä

                        Hyväksynnän päättymispäivä

                        Erityiset säännökset

                        Klopyralidi
                        CAS-numero: 1702-17-6
                        CIPAC-numero: 455

                        3,6-diklooripyridiini-2-karboksyylihappo tai 3,6-diklooripikoliinihappo

                        ≥ 950 g/kg

                        1. lokakuuta 2021

                        30. syyskuuta 2036

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon klopyralidiin liittyvän uusimista koskevan kertomuksen päätelmät ja erityisesti sen lisäykset I ja II.
                        Kokonaisarvioinnissa jäsenvaltioiden on kiinnitettävä erityistä huomiota

                                    —

                                    kaupallisesti valmistetun teknisen materiaalin spesifikaatioon;

                                    —

                                    käyttäjien suojeluun ja varmistettava, että käyttöedellytyksiin kuuluu asianmukaisten henkilönsuojainten käyttö;

                                    —

                                    klopyralidijäämien mahdolliseen esiintymiseen vuoroviljelykasveissa;

                                    —

                                    klopyralidijäämien mahdolliseen siirtymiseen kompostin tai lannan kautta eläimistä, joiden rehu on peräisin käsitellyiltä alueilta, jotta voidaan välttää jäämille herkkien viljelykasvien vahingot;

                                    —

                                    pohjaveden suojeluun herkillä alueilla.

                              Käyttöedellytyksiin on tarvittaessa sisällyttävä riskinhallintatoimenpiteitä.
                        Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot vedenkäsittelyprosessien vaikutuksesta juomavedessä esiintyvien jäämien luonteeseen.
                        Hakijan on toimitettava nämä tiedot kahden vuoden kuluessa siitä, kun ohjeasiakirja vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen on hyväksytty.

               (1)  Lisätietoja tehoaineen tunnistuksesta ja spesifikaatiosta annetaan siihen liittyvässä uusimista koskevassa kertomuksessa.

            LIITE II
            Muutetaan täytäntöönpanoasetuksen (EU) N:o 540/2011 liite seuraavasti:

                        1)

                        poistetaan A osassa oleva klopyralidia koskeva 129 kohta;

                        2)

                        lisätään B osaan kohta seuraavasti:

                                    Nro

                                    Nimi, tunnistenumero

                                    IUPAC-nimi

                                    Puhtaus  (1)

                                    Hyväksymispäivä

                                    Hyväksynnän päättymispäivä

                                    Erityiset säännökset

                                    ”147

                                    Klopyralidi
                                    CAS-numero: 1702-17-6
                                    CIPAC-numero: 455

                                    3,6-diklooripyridiini-2-karboksyylihappo tai 3,6-diklooripikoliinihappo

                                    ≥ 950 g/kg

                                    1. lokakuuta 2021

                                    30. syyskuuta 2036

                                    Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon klopyralidiin liittyvän uusimista koskevan kertomuksen päätelmät ja erityisesti sen lisäykset I ja II.
                                    Kokonaisarvioinnissa jäsenvaltioiden on kiinnitettävä erityistä huomiota

                                                —

                                                kaupallisesti valmistetun teknisen materiaalin spesifikaatioon;

                                                —

                                                käyttäjien suojeluun ja varmistettava, että käyttöedellytyksiin kuuluu asianmukaisten henkilönsuojainten käyttö;

                                                —

                                                klopyralidijäämien mahdolliseen esiintymiseen vuoroviljelykasveissa;

                                                —

                                                klopyralidijäämien mahdolliseen siirtymiseen kompostin tai lannan kautta eläimistä, joiden rehu on peräisin käsitellyiltä alueilta, jotta voidaan välttää jäämille herkkien viljelykasvien vahingot;

                                                —

                                                pohjaveden suojeluun herkillä alueilla.

                                          Käyttöedellytyksiin on tarvittaessa sisällyttävä riskinhallintatoimenpiteitä.
                                    Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot vedenkäsittelyprosessien vaikutuksesta juomavedessä esiintyvien jäämien luonteeseen.
                                    Hakijan on toimitettava nämä tiedot kahden vuoden kuluessa siitä, kun ohjeasiakirja vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen on hyväksytty.

               (1)  Lisätietoja tehoaineen tunnistuksesta ja spesifikaatiosta annetaan siihen liittyvässä uusimista koskevassa kertomuksessa”.